CELEX: 32005R2183
Language: mt
Date: 2005-12-22 00:00:00
Title: Regolament tal-Kummissjoni (KE) Nru 2183/2005 tat- 22 ta' Diċembru 2005 li jemenda r-Regolament tal-Kunsill (KE) Nru 1782/2003 tad- 29 ta' Settembru 2003 li jistabbilixxi regoli komuni għal skemi diretti ta' appoġġ fi ħdan il-politika agrikola komuni u li jistabbilixxi ċerti skemi ta' appoġġ għall-bdiewa u li jemenda r-Regolament (KE) Nru 795/2004 li jippreskrivi regoli dettaljati għall-implimentazzjoni tal-iskema ta' ħlas waħdieni li hemm provvediment dwaru fir-Regolament tal-Kunsill (KE) Nru 1782/2003

24.12.2008          MT             Il-Ġurnal Uffiċjali ta’ l-Unjoni Ewropea                          455

32005R2183

L 347/56                       IL-ĠURNAL UFFIĊJALI TA’ L-UNJONI EWROPEA                        30.12.2005

                  REGOLAMENT TAL-KUMMISSJONI (KE) Nru 2183/2005

                                       tat-22 ta’ Diċembru 2005

 li jemenda r-Regolament tal-Kunsill (KE) Nru 1782/2003 tad-29 ta’ Settembru 2003 li
   jistabbilixxi regoli komuni għal skemi diretti ta’ appoġġ fi ħdan il-politika agrikola
komuni u li jistabbilixxi ċerti skemi ta’ appoġġ għall-bdiewa u li jemenda r-Regolament
(KE) Nru 795/2004 li jippreskrivi regoli dettaljati għall-implimentazzjoni tal-iskema ta'
    ħlas waħdieni li hemm provvediment dwaru fir-Regolament tal-Kunsill (KE) Nru
                                         1782/2003

IL-KUMMISSJONI TAL-KOMUNITAJIET EWROPEJ,

Wara li kkunsidrat t-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1782/2003 tad-29 ta’ Settembru 2003
li jistabbilixxi regoli komuni għal skemi diretti ta’ appoġġ fi ħdan il-politika agrikola komuni
u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE)
Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru
1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE) Nru
2358/71 u (KE) Nru 2529/20011, u b’mod partikolari l-Artikolu 145 (c), (h), (i), u (s) u l-
Artikolu 155 tiegħu,

Billi:

(1)        Ir-Regolament tal-Kummissjoni Nru. 795/20042 jintroduċi regoli dettaljati għall-
           implementazzjoni tal-iskema ta’ ħlas waħdieni b’effett mill-2005.

(2)        Ir-Regolament (KE) Nru 1782/2003 kif emendat mir-Regolament (KE) 864/20043
           jiddefinixxi r-regoli għall-għajnuna akkoppjata għall-qoton, iż-żejt taż-żebbuġa, it-
           tabakk mhux ipproċessat u l-ħops kif ukoll l-għajnuna diżakkoppjata u l-integrazzjoni
           ta’ dawk is-setturi fi ħdan l-iskema ta’ ħlas waħdieni.

(3)        Għall-fini tal-istabbiliment tal-ammont u d-determinazzjoni tad-drittijiet għall-ħlas fil-
           qafas tal-integrazzjoni tal-ħlasijiet għat-tabakk, iż-żejt taż-żebbuġa, il-qoton u l-ħops fi

1
        ĠU L 270, 21.10.2003, p. 1. Ir-Regolament kif emendat l-aħħar bir-Regolament tal-Kummissjoni (KE)
Nru 118/2005 (ĠU L 24, 27.1.2005, p. 15).
2
        ĠU L 141, 30.4.2004, p. 1. Ir-Regolament kif emendat l-aħħar bir-Regolament (KE) Nru 1701/2005
(ĠU L 273, 19.10.2005, p. 6).
3
        ĠU L 161, 30.4.2004, p. 48, ikkoreġut mill-ĠU L 206, 9.6.2004, p. 20.
 ---pagebreak--- 456            MT             Il-Ġurnal Uffiċjali ta’ l-Unjoni Ewropea                  24.12.2008

      ħdan l-iskema ta’ ħlas waħdieni, għandhom jiġu stabbiliti regoli speċifiċi li
      jikkonċernaw il-limiti massimi msemmija fl-Artikolu 41 tar-Regolament (KE) Nru
      1782/2003 u l-aspetti differenti tar-riżerva nazzjonali msemmija fl-Artikolu 42 (1) u
      (8) ta’ dak ir-Regolament.

(4)   Fi Stati Membri li applikaw l-iskema ta’ ħlas waħdieni fl-2005, għall-bdiewa li ġew
      allokati, xtraw jew irċievew drittijiet għall-ħlas sal-aħħar ġurnata biex japplikaw għall-
      istabbiliment ta’ drittijiet għall-ħlas għall-2006, il-valur u n-numri tad-drittijiet għall-
      ħlas tagħhom għandhom jiġu kkalkolati mill-ġdid b’riżultat tal-ammonti ta’ referenza
      u l-ettari derivati mill-integrazzjoni tal-ħlasijiet għat-tabakk, iż-żejt taż-żebbuġa u l-
      qoton. Id-drittijiet għall-ħlas għal art imwarrba m’għandhomx jiġu kkunsidrati f’dan
      il-kalkolu.

(5)   Għandu jkun permess li l-klawsola kuntrattwali privata msemmija fl-Artikolu 27 tar-
      Regolament (KE) Nru 795/2004 tiddaħħal jew tiġi mmodifikata f’kuntratt tal-kera sal-
      aħħar data għall-preżentazzjoni ta’ applikazzjoni taħt l-iskema ta’ ħlas waħdieni fl-
      2006.

(6)   Għal Stati Membri li japplikaw il-mudell reġjonali stabbilit fl-Artikolu 59(1) u (3) tar-
      Regolament (KE) Nru 1782/3003, id-drittijiet għall-ħlas kollha għandhom jiġu
      miżjuda b’ammont supplimentari b’riżultat tal-ammonti ta’ referenza li joriġinaw mill-
      integrazzjoni tal-ħlasijiet għat-tabakk, iż-żejt taż-żebbuġa, il-qoton u l-ħops.

(7)   Fl-applikazzjoni tal-Artikolu 71(1) tar-Regolament (KE) Nru 1782/2003, Malta u s-
      Slovenja ddeċidew li japplikaw l-iskema ta’ ħlas waħdieni fl-2007. It-tielet
      subparagrafu tal-Artikolu 71(1) ta’ dak ir-Regolament jipprovdi li l-perjodu ta’
      tranżizzjoni m’għandux japplika fir-rigward tal-qoton, iż-żejt taż-żebbuġa u ż-żebbuġ
      tal-mejda u t-tabakk u għandu japplika biss sal-31 ta’ Diċembru 2005 fir-rigward tal-
      ħops. Għahekk Malta u s-Slovejna ikunu obbligati li jimplementaw l-iskema ta’ ħlas
      waħdieni għal dawk is-setturi biss u jintegraw is-setturi l-oħra kollha fl-2007.
      Għaldaqstant, sabiex titħaffef it-tranżizzjoni lejn skema ta’ ħlas waħdieni, huwa xieraq
      li jiġu pprovduti regoli ta’ tranżizzjoni li jippermettulhom ikomplu l-applikazzjoni, fl-
      2006, tar-reġimi attwali għall-imsaġar tas-siġar taż-żebbuġ f’Malta u fis-Slovenja u
      għall-ħops fis-Slovenja, li huma l-uniċi setturi kkonċernati f’dawk l-Istati Membri.
      Għalhekk Malta u s-Slovenja jkunu jistgħu jipproċedu għall-implementazzjoni tal-
      iskema ta’ ħlas waħdieni, fl-2007, għas-setturi kollha.

(8)   L-Artikolu 37 tar-Regolament (KE) Nru 1782/2003 kif emendat bir-Regolament (KE)
      Nru 864/2004 jipprovdi li għas-settur taż-żejt taż-żebbuġa, l-ammont ta’ referenza li
      jikkorrispondi għall-bdiewa individwali huwa l-medja ta’ erba’ snin tal-ammont totali
      ta’ ħlasijiet li jkunu ngħataw lil xi bidwi bħala għajnuna għall-produzzjoni taż-żejt taż-
      żebbuġa, ikkalkolat u aġġustat skont l-Anness VII għal dak ir-Regolament, matul is-
      snin ta’ kummerċjalizzazzjoni 1999/2000, 2000/01, 2001/02 u 2002/03. Fiż-żmien tal-
      adozzjoni tar-Regolament (KE) Nru 864/2004, il-Kummissjoni kienet għadha ma
      ffissatx l-ammont definittiv tal-għajnuna għas-sena ta’ kummerċjalizzazzjoni 2002/03.
      Għalhekkk huwa xieraq li l-punt H tal-Anness VII għar-Regolament (KE) Nru
      1782/2003 jiġi emendat sabiex jitqies l-ammont unitarju tal-għajnuna għall-
 ---pagebreak--- 24.12.2008          MT             Il-Ġurnal Uffiċjali ta’ l-Unjoni Ewropea                            457

         produzzjoni taż-żebbuġ għas-sena ta’ kummerċjalizzazzjoni 2002/03 stabbilit fir-
         Regolament tal-Kummissjoni (KE) Nru 1299/20044.

(9)      L-Artikolu 43 tar-Regolament (KE) Nru 1782/2003 jipprovdi biex in-numru totali ta’
         drittijiet għall-ħlas ikun ugwali għall-medja tan-numru ta’ ettari li għalihom ikunu
         ngħataw ħlasijiet diretti matul il-perjodu ta’ referenza. Fir-rigward tas-settur taż-żejt
         taż-żebbuġa, in-numru ta’ ettari għandu jiġi kkalkolat abbażi tal-metodu komuni
         msemmi fil-Punt H tal-Anness VII għal dak ir-Regolament. Huwa neċessarju li jiġu
         ddefiniti in-numru ta’ ettari kif ukoll id-drittijiet għall-ħlas u l-użu tad-drittijiet għall-
         ħlas fis-settur taż-żejt taż-żebbuġa.

(10)     L-Artikolu 44 u 51 tar-Regolament (KE) Nru 1782/2003 jikkunsidraw bħala eleġibbli
         għall-iskema ta’ ħlas waħdieni ż-żoni mħawwla b’siġar taż-żebbuġ wara l-1 ta’ Mejju
         1998 taħt skemi ta’ taħwil approvati. Dak it-taħwil jista’ jiġi kkunsidrat bħala
         investimenti fil-qafas tal-Artikolu 21 tar-Regolament (KE) Nru 796/2004. Id-data
         finali għat-taħwil awtorizzat taħt dawk l-iskemi ġiet iffissata bħala l-31 ta’ Diċembru
         2006. Huwa neċessarju li tiġi ffissata data iktar tard għall-investimenti li jikkonċernaw
         it-taħwil ta’ siġar taż-żebbuġ.

(11)     Ir-Regolamenti (KE) Nru 1782/2003 u (KE) Nru 795/2004 għandhom jiġu emendati
         skont dan.

(12)     Il-miżuri previsti f’dan ir-Regolament huma skont l-opinjoni tal-Kumitat ta’ Ġestjoni
         għall-Ħlasijiet Diretti,

ADOTTAT DAN IR-REGOLAMENT:

                                                Artikolu 1

Ir-Regolament (KE) Nru 1782/2003 huwa emendat kif ġej:

             1. L-Anness I :

                  (a) l-intestatura għal ‘Żejt taż-żebbuġa’ hija ssostitwita b’dan li ġej:

    Settur                             Bażi legali                                       Noti

‘Żejt taż-      Titolu IV, Kapitolu 10b ta’ dan ir-Regolament                 Għajnuna skont iż-żona
żebbuġa
                Artikolu 48a (10) tar-Regolament tal-Kummissjoni              Għal Malta u Slovenja fl-
                (KE) Nru 795/20045                                            2006’»

»

                  (b) l-intestatura għal ‘Ħops’ hija ssostitwita b’dan li ġej:

4
         ĠU L 244, 16.7.2004, p. 16.
5
         ĠU L 141, 30.4.2004, p. 1.;
 ---pagebreak--- 458                   MT               Il-Ġurnal Uffiċjali ta’ l-Unjoni Ewropea               24.12.2008

    Settur                                  Bażi legali                                   Noti

‘Ħops           Titolu IV, Kapitolu 10d ta’ dan ir-Regolament (***)               Għajnuna skont iż-
                (*****)                                                           żona

                Artikolu 48a (11) tar-Regolament tal-Kummissjoni (KE)             Għas-Slovenja fl-
                Nru 795/2004                                                      2006’»

»

              2. fl-Anness VII, fl-ewwel subparagrafu tal-punt H, ‘(KE) Nru 1794/2003’ u n-nota
              f’qiegħ il-paġna li tikkorrispondi għaliha huma ssostitwiti b’dan li ġej:

              ‘(KE) Nru 1299/20046’»

                                                    Artikolu 2

Ir-Regolament (KE) Nru 795/2004 huwa emendat kif ġej:

              1. fl-Artikolu 21(1), is-subparagrafu li ġej huwa miżjud:

              ‘Madankollu għall-investimenti li jikkonsistu fit-taħwil ta’ siġar taż-żebbuġ fil-
              kuntest ta’ programmi approvati mill-Kummissjoni, id-data msemmija fl-ewwel
              subparagrafu għandha tkun il-31 ta’ Diċembru 2006.’;»

              2. fl-Artikolu 21(2), is-subparagrafu li ġej huwa miżjud:

              ‘Madankollu għall-investimenti msemmija fit-tieni subparagrafu tal-paragrafu 1, l-
              implementazzjoni tal-pjan jew l-programm għandha tintemm sa mhux iktar tard mill-
              31 ta’ Diċembru 2006.’;»

              3. l-Artikolu 31b li ġej huwa miżjud mal-Kapitolu 4:

                                                  ‘Artikolu 31b

         Determinazzjoni u użu tad-drittijiet għall-ħlas fis-settur taż-żejt taż-żebbuġa

              1. In-numru ta’ ettari li għandhom jiġu kkunsidrati għad-determinazzjoni tan-numri
              ta’ drittijiet għall-ħlas msemmija fl-Artikolu 43 u fl-Anness VII, il-punt H, tar-
              Regolament (KE) Nru 1782/2003 huwa kkalkolat mill-Istati Membri f’ettari-GIS taż-
              żebbuġ skont il-metodu komuni ddefinit fl-Anness XXIV għar-Regolament (KE) Nru
              1973/2004.

              2. Fir-rigward ta’ pakketti li huma okkupati parzjalment bis-siġar taż-żebbuġ u
              parzjalment b’uċuh tar-raba’ oħra koperti mill-iskema ta’ ħlas waħdieni, inklużi żoni

6
             ĠU L 244, 16.7.2004, p. 16.
 ---pagebreak--- 24.12.2008       MT              Il-Ġurnal Uffiċjali ta’ l-Unjoni Ewropea                      459

         ta’ art imwarrba, il-metodu ta’ kalkolu li jintuża biex tiġi ddeterminata ż-żona
         okkupata mis-siġar taż-żebbuġ għandu jkun dak imsemmi fil-paragragu 1. L-erja tas-
         superfiċi tal-parti taż-żona mħawwla b’uċuh oħra tar-raba’ koperti mill-iskema ta’
         ħlas waħdieni hija ddeterminata f’konformità mas-sistema integrata prevista fit-
         Titolu II, il-Kapitolu 4 tar-Regolament (KE) Nru 1782/2003.

         L-applikazzjoni ta’ dawn iż-żewġ metodi ta’ kalkolu m’għandhiex tirriżulta f’żona li
         tkun ikbar mill-wiċċ agrikolu tal-pakkett.

         3. B’deroga mill-paragrafu 1, il-metodu komuni definit fl-Anness XXIV m’għandux
         japplika f’każi fejn:

               (a) Il-pakkett tal-masġar tas-siġar taż-żebbuġ huwa ta’ daqs minimu, li għandu
               jiġi ddeterminat mill-Istat Membru fi ħdan il-limiti ta’ 0,1 ettaru.

               (b) Il-pakkett tal-masġar tas-siġar taż-żebbuġ jinsab f’entità amministrattiva li
               għaliha l-Istat Membru jkun stabbilixxa sistema alternattiva ta’ GIS tal-imsaġar
               tas-siġar taż-żebbuġ.

         F’dawk il-każijiet, l-Istati Membri għandhom jiddeterminaw iż-żona eleġibbli skont
         kriterji oġġettivi u b’tali mod biex jiżguraw trattament ugwali bejn il-bdiewa.

         4. Iż-żona li tiġi kkunsidrata għall-użu ta’ drittijiet għall-ħlas għall-fini tal-Artikolu
         44 tar-Regolament (KE) Nru 1782/2003 għandha tkun dik ikkalkolata skont il-
         paragrafi 1, 2 u 3 ta’ dan l-Artikolu.’;»

         4. fl-Artikolu 48a il-paragrafi li ġejjin huma miżjuda:

         ‘10. Malta u Slovenja jistgħu jagħtu għajnuna għall-imsaġar tas-siġar taż-żebbuġ
         għal kull ettaru-GIS tas-siġar taż-żebbuġ sa massimu ta’ ħames kategoriji ta’ msaġar
         tas-siġar taż-żebbuġ kif iddefinit fl-Artikolu 110i(2) tar-Regolament (KE) Nru
         1782/2003 u fil-limitu tal-ammont massimu iffissat fil-paragrafu 3 ta’ dak l-Artikolu,
         skont kriterji oġġettivi u b’tali mod li jiġi żgurat trattament ugwali bejn il-bdiewa.

         11. Għas-Slovenja, l-Artikoli 12 u 13 tar-Regolament tal-Kunsill (KEE) Nru
         1696/717 u r-Regolament tal-Kunsill (KE) Nru 1098/988 għandhom jibqgħu
         japplikaw, rispettivament, fir-rigward tal-ħsad tal-2006 u sal-31 ta’ Diċembru
         2006.’»

         5. il-Kapitolu li ġej huwa mdaħħal:

7
       ĠU L 175, 4.8.1971, p. 1.
8
       ĠU L 157, 30.5.1998, p. 7.;
 ---pagebreak--- 460          MT             Il-Ġurnal Uffiċjali ta’ l-Unjoni Ewropea                  24.12.2008

                                   ‘KAPITOLU 6B

 INTEGRAZZJONI TAL-ĦLASIJIET GĦAT-TABAKK, IŻ-ŻEJT TAŻ-
 ŻEBBUĠA, IL-QOTON U L-ĦOPS FL-ISKEMA TA’ ĦLAS WAĦDIENI

                                        Artikolu 48c

                                      Regoli ġenerali

      1. Meta xi Stat Membru jkun għamel użu mill-għażla prevista fl-Artikolu 71 tar-
      Regolament (KE) Nru 1782/2003 u ddeċieda li japplika l-iskema ta’ ħlas waħdieni fl-
      2006, ir-regoli stabbiliti fit-Titolu III tar-Regolament (KE) Nru 1782/2003 u fil-
      Kapitoli 1 sa 6 ta’ dan ir-Regolament għandhom japplikaw.

      2. Meta xi Stat Membru jkun applika l-iskema ta’ ħlas waħdieni fl-2005 u mingħajr
      preġudizzju għat-tielet subparagrafu tal-Artikolu 71(1) tar-Regolament (KE) Nru
      1782/2003, għall-fini tal-istabbiliment tal-ammont u d-determinazzjoni tad-drittijiet
      għall-ħlas fl-2006 fil-qafas tal-integrazzjoni tal-ħlasijiet għat-tabakk, iż-żejt taż-
      żebbuġa u l-qoton fl-iskema ta’ ħlas waħdieni, l-Artikoli 37 u 43 ta’ dak ir-
      Regolament għandhom japplikaw bla ħsara għar-regoli stabbiliti fl-Artikolu 48d ta’
      dan ir-Regolament u, f’każ li l-Istat Membru jkun għamel użu mill-għażla prevista fl-
      Artikolu 59 tar-Regolament (KE) Nru 1782/2003, fl-Artikolu 48e ta’ dan ir-
      Regolament.

      3. Meta xi Stat Membru jkun applika l-iskema ta’ ħlas waħdieni fl-2005, l-Istat
      Membru għandu jiżgura l-osservanza tal-limitu nazzjonali ffissat fl-Anness VIII
      għar-Regolament (KE) Nru 1782/2003.

      4. Meta jkun il-każ, l-Artikolu 41(2) tar-Regolament (KE) Nru 1782/2003 għandu
      japplika għall-valur tad-drittijiet għall-ħlas kollha eżistenti fl-2006, qabel l-
      integrazzjoni tal-ħlasijiet għat-tabakk, iż-żejt taż-żebbuġa, il-qoton u/jew il-prodotti
      tal-ħalib, u għall-ammonti ta’ referenza kkalkolati għall-ħlasijiet għat-tabakk, iż-żejt
      taż-żebbuġa, il-qoton u/jew il-prodotti tal-ħalib.

      5. Meta xi Stat Membru jkun applika l-iskema ta’ ħlas waħdieni fl-2005, il-
      persentaġġ ta’ tnaqqis iffissat mill-Istati Membri skont l-Artikolu 42(1) tar-
      Regolament (KE) Nru 1782/2003 għandu japplika fl-2006 għall-ammonti ta’
      referenza tat-tabakk, iż-żejt taż-żebbuġa u l-qoton li jridu jiġu integrati fl-iskema ta’
      ħlas waħdieni.

      6. Il-perjodu ta’ ħames snin previst fl-Artikolu 42(8) tar-Regolament (KE) Nru
      1782/2003 m’għandux jerġa’ jibda mill-ġdid għad-drittijiet għall-ħlas li joħorġu mir-
      riżerva nazzjonali li l-ammont tagħha jkun ġie kkalkolat mill-ġdid jew miżjud skont
      l-Artikoli 48d u 48e ta’ dan ir-Regolament.

      7. Għall-fini tal-istabbiliment tad-drittijiet għall-ħlas rigward il-qoton, it-tabakk u ż-
      żejt taż-żebbuġa, l-ewwel sena ta’ applikazzjoni tal-iskema ta’ ħlas waħdieni
      imsemmija fl-Artikoli 7(1), 12 sa 17 u 20 għandha tkun l-2006.
 ---pagebreak--- 24.12.2008      MT             Il-Ġurnal Uffiċjali ta’ l-Unjoni Ewropea                       461

                                           Artikolu 48d

                                         Regoli speċifiċi

         1. Jekk il-bidwi ma jkunx ġie allokat jew ma jkunx xtara drittijiet għall-ħlas sal-aħħar
         ġurnata biex wieħed japplika għall-istabbiliment ta’ drittijiet għall-ħlas għall-2006,
         huwa għandu jirċievi drittijiet għall-ħlas ikkalkolati skont l-Artikoli 37 u 43 tar-
         Regolament (KE) Nru 1782/2003 għall-ħlasijiet għat-tabakk, iż-żejt taż-żebbuġa u l-
         qoton.

         L-ewwel subparagrafu għandu japplika wkoll fejn il-bidwi ħa b’kera drittijiet għall-
         ħlas għall-2005 u/jew l-2006.

         2. Jekk il-bidwi jkun ġie allokat jew ikun xtara jew irċieva drittijiet għall-ħlas sal-
         aħħar ġurnata biex wieħed japplika għall-istabbiliment ta’ drittijiet għall-ħlas għall-
         2006, il-valur u n-numru tad-drittijiet għall-ħlas tiegħu għandhom jiġu kkalkolati
         mill-ġdid kif ġej:

               (a) in-numru ta’ drittijiet għall-ħlas għandu jkun ugwali għan-numru ta’
               drittijiet għall-ħlas li huwa jippossjedi, miżjuda bin-numru ta’ ettari stabbiliti
               skont l-Artikolu 43 tar-Regolament (KE) Nru 1782/2003 għall-ħlasijiet
               mogħtija fil-perjodu ta’ referenza għat-tabakk, iż-żejt taż-żebbuġa u l-qoton;

               (b) il-valur għandu jinħadem billi s-somma tad-drittijiet għall-ħlas li huwa
               jippossjedi flimkien mal-ammont ta’ referenza kkalkolat skont l-Artikolu 37
               tar-Regolament (KE) Nru 1782/2003 għaż-żoni li għalihom ikunu ngħataw
               ħlasijiet għat-tabakk, iż-żejt taż-żebbuġa u l-qoton fil-perjodu ta’ referenza tiġi
               diviża bin-numru ta’ drittijiet għall-ħlas stabbilit skont il-punt (a) ta’ dan il-
               paragrafu.

         Fil-kalkolu imsemmija fl-ewwel subparagrafu m’għandhom jitqiesu d-drittijiet għall-
         ħlas għal art imwarrba .

         3. B’deroga mill-Artikolu 27, il-klawsola kuntrattwali msemmija f’dak l-Artikolu
         tista’ tiddaħħal jew tiġi mmodifikata f’kuntratt ta’ kera sa mhux iktar tard mill-
         ġurnata tal-preżentazzjoni ta’ applikazzjoni taħt l-iskema ta’ ħlas waħdieni fl-2006.

         4. Fil-kalkolu msemmi fil-paragrafu 2, għandhom jitqiesu d-drittijiet għall-ħlas li
         nkrew lil xi ħadd qabel il-ġurnata tal-preżentazzjoni ta’ applikazzjoni taħt l-iskema
         ta’ ħlas waħdieni fl-2006. Madankollu, għandhom jitqiesu d-drittijiet għall-ħlas li
         nkrew lil xi ħadd permezz ta’ klawsola kuntrattwali kif imsemmi fl-Artikolu 27 qabel
         il-15 ta’ Mejju 2004 biss jekk il-kondizzjonijiet tal-kera jistgħu jiġu aġġustati.

                                           Artikolu 48e

                                 Implimentazzjoni reġjonali

         1. Meta xi Stat Membru ikun għamel użu mill-għażla prevista fl-Artikolu 59(1) tar-
         Regolament (KE) Nru 1782/2003, id-drittijiet għall-ħlas kollha għandhom jiġu
 ---pagebreak--- 462             MT            Il-Ġurnal Uffiċjali ta’ l-Unjoni Ewropea                  24.12.2008

        miżjuda b’ammont supplimentari li jikkorrispondi għaż-żieda fil-limitu reġjonali fl-
        2006, diviża bin-numru totali tad-drittijiet għall-ħlas allokati fl-2005.

        2. Meta xi Stat Membru ikun għamel użu mill-għażla prevista fl-Artikolu 59(1) u (3),
        mingħajr preġudizzju għall-Artikolu 48 ta’ dak ir-Regolament, il-bidwi għandu
        jirċievi ammont supplimentari għal kull dritt għall-ħlas.

        L-ammont supplimentari għandu jikkonsisti fis-somma ta’ dawn l-elementi li ġejjin:

              (a) il-parti li tikkorrispondi għaż-żieda fil-limitu reġjonali diviża bit-total tan-
              numru ta’ drittijiet għall-ħlas allokati fl-2005;

              (b) l-ammont ta’ referenza li jikkorrispondi għal kull bidwi għall-parti li jkun
              għad fadal taż-żieda fil-limitu reġjonali diviża bin-numru ta’ drittijiet għall-ħlas
              li l-bidwi jippossjedi sa mhux iktar tard mill-ġurnata tal-preżentazzjoni tal-
              applikazzjoni għall-iskema ta’ ħlas waħdieni fl-2006.

        Madankollu, fil-każ ta’ drittijiet għal art imwarrba, il-bidwi għandu jirċievi biss l-
        ammont supplimentari kalkolat skont il-punt (a) għal kull dritt għal art imwarrba.’;»

        6. l-Artikolu 49a li ġej huwa mdaħħal:

                                          ‘Artikolu 49a

              Integrazzjoni tat-tabakk, il-qoton, iż-żejt taż-żebbuġa u l-ħops

        1. Meta xi Stat Membru jkun għamel użu mill-għażla prevista fl-Artikolu 59(1) u (3)
        tar-Regolament (KE) Nru 1782/2003, huwa għandu jikkomunika lill-Kummissjoni,
        sa mhux iktar tard mill-1 ta’ Ottubru 2005, il-ġustifikazzjoni għad-diviżjoni parzjali
        taż-żieda fil-limitu massimu.

        2. L-Istat Membru għandu jikkomunika lill-Kummisjoni, sa mhux iktar tard mill-1
        ta’ Ottubru 2005, id-deċiżjoni li jkun ħa sal-1 ta’ Awwissu fir-rigward tal-għażliet
        previsti fl-Artikolu 68a tar-Regolament (KE) Nru 1782/2003, fil-punti H u I tal-
        Anness VII għal dak ir-Regolament, u fl-Artikolu 69 ta’ dak ir-Regolament għal dak
        li jirrigwarda l-qoton, it-tabakk, iż-żejt taż-żebbuġa u l-ħops.’»

                                           Artikolu 3

Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal
Uffiċjali tal-Unjoni Ewropea.

Għandu japplika mill-1 ta’ Jannar 2006.

Madankollu l-punt 6 tal-Artikolu 2 ta’ dan ir-Regolament u l-paragrafu 7 tal-Artikolu 48c tar-
Regolament (KE) Nru 795/2004 kif miżjud mill-Artikolu 2 il-punt 5 ta’ dan ir-Regolament
għandhom japplikaw mill-1 ta’ Ottubru 2005.
 ---pagebreak--- 24.12.2008     MT           Il-Ġurnal Uffiċjali ta’ l-Unjoni Ewropea                 463

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 22 ta’ Diċembru 2005.

Għall-Kummissjoni
Mariann FISCHER BOEL
Membru tal-Kummissjoni